CELEX: 32005D0903
Language: el
Date: 2005-12-13 00:00:00
Title: 2005/903/ΕΚ: Απόφαση της Επιτροπής, της  13ης Δεκεμβρίου 2005 , για την τροποποίηση της απόφασης 2005/263/ΕΚ με την οποία επιτρέπεται στα κράτη μέλη να εκδώσουν ορισμένες παρεκκλίσεις σύμφωνα με την οδηγία 94/55/ΕΚ που αφορούν τις οδικές μεταφορές επικίνδυνων εμπορευμάτων  [κοινοποιηθείσα υπό τον αριθμό Ε(2005) 3565]   (Κείμενο που παρουσιάζει ενδιαφέρον για τον ΕΟΧ)

15.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/62
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Δεκεμβρίου 2005
   για την τροποποίηση της απόφασης 2005/263/ΕΚ με την οποία επιτρέπεται στα κράτη μέλη να εκδώσουν ορισμένες παρεκκλίσεις σύμφωνα με την οδηγία 94/55/ΕΚ που αφορούν τις οδικές μεταφορές επικίνδυνων εμπορευμάτων
   [κοινοποιηθείσα υπό τον αριθμό Ε(2005) 3565]
   (Τα κείμενα στην αγγλική, λιθουανική και σουηδική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   (2005/903/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων (1), και ιδίως το άρθρο 6 παράγραφος 9,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 6 παράγραφος 9 της οδηγίας 94/55/ΕΚ, τα κράτη μέλη οφείλουν να κοινοποιήσουν προηγουμένως τις παρεκκλίσεις τους, και για πρώτη φορά έως τις 31 Δεκεμβρίου 2002 ή έως δύο έτη από την τελευταία ημερομηνία εφαρμογής των τροποποιημένων εκδόσεων των παραρτημάτων της οδηγίας.
            
         
               (2)
            
            
               Με την οδηγία 2003/28/ΕΚ της Επιτροπής (2) τροποποιήθηκαν τα παραρτήματα Α και Β της οδηγίας 94/55/ΕΚ. Βάσει της οδηγίας 2003/28/ΕΚ, τα κράτη μέλη όφειλαν να θέσουν σε ισχύ την εθνική νομοθεσία το αργότερο έως την 1η Ιουλίου 2003, διότι η τελευταία ημερομηνία εφαρμογής που αναφέρεται στο άρθρο 6 παράγραφος 9 της οδηγίας 94/55/ΕΚ ήταν η 30ή Ιουνίου 2003.
            
         
               (3)
            
            
               Ορισμένα κράτη μέλη είχαν κοινοποιήσει στην Επιτροπή έως τις 31 Δεκεμβρίου 2003 την επιθυμία τους να εκδώσουν παρεκκλίσεις από την οδηγία 94/55/ΕΚ. Με την απόφαση 2005/263/ΕΚ της Επιτροπής, της 4ης Μαρτίου 2005, με την οποία επιτρέπεται στα κράτη μέλη να εκδώσουν ορισμένες παρεκκλίσεις σύμφωνα με την οδηγία 94/55/ΕΚ που αφορούν τις οδικές μεταφορές επικίνδυνων εμπορευμάτων (3), η Επιτροπή επέτρεψε στα κράτη μέλη, των οποίων οι παρεκκλίσεις αναγράφονται στα παραρτήματα Ι και ΙΙ της εν λόγω απόφασης, να εκδώσουν τις παρεκκλίσεις.
            
         
               (4)
            
            
               Η Σουηδία, το Ηνωμένο Βασίλειο και η Λιθουανία κοινοποίησαν στην Επιτροπή, μέχρι τις 31 Δεκεμβρίου 2004, την επιθυμία τους να εκδώσουν νέες παρεκκλίσεις και να τροποποιήσουν τις ισχύουσες παρεκκλίσεις τους, που αναγράφονται στα παραρτήματα Ι και ΙΙ της απόφασης 2005/263/ΕΚ. Η Επιτροπή εξέτασε τις παρεκκλίσεις με βάση τους όρους του άρθρου 6 παράγραφος 9 της οδηγίας 94/55/ΕΚ, και τις ενέκρινε. Επετράπη λοιπόν σε αυτά τα κράτη μέλη να εκδώσουν τις παρεκκλίσεις τους.
            
         
               (5)
            
            
               Χρειάζεται, επομένως, να τροποποιηθούν τα παραρτήματα Ι και ΙΙ της απόφασης 2005/263/ΕΚ.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για τις μεταφορές επικίνδυνων εμπορευμάτων, που συστήθηκε με βάση το άρθρο 9 της οδηγίας 94/55/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/263/ΕΚ τροποποιείται ως εξής:
   
               1)
            
            
               Το παράρτημα Ι τροποποιείται από τις παρεκκλίσεις που αναγράφονται στο παράρτημα Ι της παρούσας απόφασης.
            
         
               2)
            
            
               Το παράρτημα ΙΙ τροποποιείται από τις παρεκκλίσεις που αναγράφονται στο παράρτημα ΙΙ της παρούσας απόφασης.
            
         Άρθρο 2
   Η παρούσα απόφαση απευθύνεται στη Δημοκρατία της Λιθουανίας, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 13 Δεκεμβρίου 2005.
      
         
            Για την Επιτροπή
         
         Jacques BARROT
         
         
            Αντιπρόεδρος
         
      
   
   
      (1)  ΕΕ L 319 της 12.12.1994, σ. 7. Οδηγία όπως τροποποιήθηκε τελευταία από την οδηγία 2004/111/ΕΚ (ΕΕ L 365 της 10.12.2004, σ. 25).
   
      (2)  ΕΕ L 90 της 8.4.2003, σ. 45.
   
      (3)  ΕΕ L 85 της 2.4.2005, σ. 58.
   
      ΠΑΡΑΡΤΗΜΑ I
      Παρεκκλίσεις των κρατών μελών για μικρές ποσότητες ορισμένων επικίνδυνων εμπορευμάτων
      ΗΝΩΜΕΝΟ ΒΑΣΙΛΕΙΟ
      RO-SQ 15.1 (τροποποιήθηκε)
      
      Θέμα: Μεταφορά ορισμένων ραδιενεργών υλικών χαμηλής επικινδυνότητας, όπως επιτραπέζια ρολόγια, ρολόγια χειρός, ανιχνευτές καπνού, πυξίδες (E1).
      Παραπομπή στο παράρτημα της οδηγίας: Οι περισσότερες απαιτήσεις της ADR.
      Περιεχόμενο του παραρτήματος της οδηγίας: Απαιτήσεις για τη μεταφορά υλικών της κλάσης 7.
      Παραπομπή στην εθνική νομοθεσία: The Radioactive Material (Road Transport) Regulations 2002 Regulation 5(4)(d). The Carriage of Dangerous Goods and Use of Transportable Pressure Equipment Regulations 2004: Regulation 3(10).
      Περιεχόμενο της εθνικής νομοθεσίας: Πλήρης εξαίρεση από τις διατάξεις της εθνικής νομοθεσίας ορισμένων εμπορικών προϊόντων που περιέχουν περιορισμένες ποσότητες ραδιενεργού υλικού. (Φωτεινά αντικείμενα προοριζόμενα να φοριούνται από άτομα· σε έκαστο όχημα ή σιδηροδρομικό όχημα κατ’ ανώτατο όριο 500 ανιχνευτές καπνού για οικιακή χρήση, με μεμονωμένη δόση που δεν υπερβαίνει τα 40 kBq· ή σε έκαστο όχημα ή σιδηροδρομικό όχημα κατ’ ανώτατο όριο πέντε φωτεινές συσκευές αερίου τριτίου, με μεμονωμένη δόση που δεν υπερβαίνει τα 10 GBq).
      Σχόλια: Πρόκειται για παρέκκλιση βραχυπρόθεσμης διάρκειας, η οποία δεν θα χρειάζεται πλέον όταν ενσωματωθούν στην ADR τροποποιήσεις, παρεμφερείς με τους κανονισμούς της IAEA.
      RO-SQ 15.2 (τροποποιήθηκε)
      
      Θέμα: Εξαίρεση από την απαίτηση παραστατικού μεταφοράς για ορισμένες ποσότητες επικίνδυνων εμπορευμάτων (πλην της κλάσης 7), όπως ορίζεται στο σημείο 1.1.3.6 (E2).
      Παραπομπή στο παράρτημα της οδηγίας: 1.1.3.6.2 και 1.1.3.6.3.
      Περιεχόμενο του παραρτήματος της οδηγίας: Εξαιρέσεις από ορισμένες απαιτήσεις για ορισμένες ποσότητες ανά μονάδα μεταφοράς.
      Παραπομπή στην εθνική νομοθεσία: The Carriage of Dangerous Goods and Use of Transportable Pressure Equipment Regulations 2004: Regulation 3(7)(a).
      Περιεχόμενο της εθνικής νομοθεσίας: Δεν απαιτείται παραστατικό μεταφοράς για περιορισμένες ποσότητες, εκτός εάν αυτές αποτελούν μέρος μεγαλύτερου φορτίου.
      Σχόλια: Η εξαίρεση είναι κατάλληλη για τις εγχώριες μεταφορές, στις οποίες δεν χρειάζεται πάντοτε παραστατικό μεταφοράς σε περιπτώσεις που πρόκειται για τοπική διανομή.
      RO-SQ 15.3 (τροποποιήθηκε)
      
      Θέμα: Μεταφορά μεταλλικών κυλίνδρων μικρής διατομής για χρήση σε αερόστατα θερμού αέρα μεταξύ του σημείου πλήρωσής τους και του σημείου εκτόξευσης/προσγείωσής τους (E3).
      Παραπομπή στο παράρτημα της οδηγίας: 6.2.
      Περιεχόμενο του παραρτήματος της οδηγίας: Απαιτήσεις κατασκευής και δοκιμής δοχείων αερίου.
      Παραπομπή στην εθνική νομοθεσία: The Carriage of Dangerous Goods and Use of Transportable Pressure Equipment Regulations 2004: Regulation 5(15).
      Περιεχόμενο της εθνικής νομοθεσίας: Ο κανονισμός επιτρέπει τη μεταφορά κυλίνδρων που δεν πληρούν τις απαιτήσεις ADR για τη μεταφορά UN 1011, 1965 και 1978, εφόσον πληρούνται αυστηρές αεροπορικές απαιτήσεις.
      Σχόλια: Οι κύλινδροι αερίου για αερόστατα θερμού αέρα σχεδιάζονται έτσι ώστε να είναι όσο το δυνατόν ελαφρύτεροι, πράγμα που προϋποθέτει ότι πληρούν τις κανονικές απαιτήσεις για τους κυλίνδρους αερίου. Ο μέσος κύλινδρος αεροστάτου έχει χωρητικότητα 70 λίτρων νερού, και ο μεγαλύτερος δεν υπερβαίνει τα 90 λίτρα. Δεν μεταφέρονται περισσότεροι των 5 κυλίνδρων ταυτόχρονα σε ένα όχημα.
      RO-SQ 15.4 (τροποποιήθηκε)
      
      Θέμα: Εξαίρεση από την απαίτηση να διαθέτουν πυροσβεστικό εξοπλισμό τα οχήματα που μεταφέρουν υλικά χαμηλής ραδιενέργειας (E4).
      Παραπομπή στο παράρτημα της οδηγίας: 8.1.4.
      Περιεχόμενο του παραρτήματος της οδηγίας: Απαίτηση να διαθέτουν τα οχήματα πυροσβεστικό εξοπλισμό.
      Παραπομπή στην εθνική νομοθεσία: The Radioactive Material (Road Transport) Regulations 2002 Regulation 5(4)(d).
      Περιεχόμενο της εθνικής νομοθεσίας: Ο κανονισμός αίρει την απαίτηση πυροσβεστικού εξοπλισμού όταν μεταφέρονται μόνον εξαιρούμενα κόλα (UN 2908, 2909, 2910 και 2911).
      Περιορίζει την απαίτηση όταν πρόκειται μόνον για τη μεταφορά μικρού αριθμού κόλων.
      Σχόλια: Η μεταφορά πυροσβεστικού εξοπλισμού στην πράξη δεν σχετίζεται με τη μεταφορά των UN 2908, 2909, 2910, UN 2911, τα οποία συνήθως μεταφέρονται με μικρά οχήματα.
      RO-SQ 15.5 (τροποποιήθηκε)
      
      Θέμα: Διανομή εμπορευμάτων σε εσωτερικές συσκευασίες σε σημεία λιανικής πώλησης ή χρήσης (εξαιρουμένων των κλάσεων 1, 4.2, 6.2 και 7) από τοπικές αποθήκες διανομής σε σημεία λιανικής πώλησης ή χρήσης και από σημεία λιανικής πώλησης σε τελικούς χρήστες (N1).
      Παραπομπή στο παράρτημα της οδηγίας: 6.1.
      Περιεχόμενο του παραρτήματος της οδηγίας: Απαιτήσεις κατασκευής και δοκιμών της συσκευασίας.
      Παραπομπή στην εθνική νομοθεσία: The Carriage of Dangerous Goods and Use of Transportable Pressure Equipment Regulations 2004: Regulation 7(4) and Regulation 36 Authorisation Number 13.
      Περιεχόμενο της εθνικής νομοθεσίας: Δεν απαιτείται για τις συσκευασίες επισήμανση RID/ADR ή UN ή να φέρουν άλλο σήμα εφόσον περιέχουν περιορισμένες ποσότητες όπως ορίζει το Schedule 3.
      Σχόλια: Οι απαιτήσεις της ADR δεν αρμόζουν για τα τελικά στάδια μεταφοράς από την αποθήκη στον λιανοπωλητή ή τον χρήστη ή από τον λιανοπωλητή στον τελικό χρήστη. Σκοπός της παρέκκλισης είναι να επιτραπούν οι συσκευασίες εμπορευμάτων σε εσωτερικά δοχεία χωρίς εξωτερική συσκευασία για τη λιανική διανομή κατά το τελικό στάδιο της τοπικής διανομής τους.
      RO-SQ 15.6 (τροποποιήθηκε)
      
      Θέμα: Μετακίνηση σταθερών δεξαμενών ονομαστικά κενών που δεν νοούνται ως εξοπλισμός μεταφοράς (N2).
      Παραπομπή στο παράρτημα της οδηγίας: μέρη 5 και 7-9.
      Περιεχόμενο του παραρτήματος της οδηγίας: Απαιτήσεις για τις διαδικασίες αποστολής, τη μεταφορά, την εκμετάλλευση και τα οχήματα.
      Παραπομπή στην εθνική νομοθεσία: The Carriage of Dangerous Goods and Use of Transportable Pressure Equipment Regulations 2004: Regulation 5(14).
      Περιεχόμενο της εθνικής νομοθεσίας: Οι κανονισμοί δεν εφαρμόζονται για τη μεταφορά ονομαστικά κενών δεξαμενών αποθήκευσης.
      Σχόλια: Η μετακίνηση τέτοιων σταθερών δεξαμενών δεν αποτελεί κανονική μεταφορά επικίνδυνων εμπορευμάτων και άρα οι ισχύουσες διατάξεις ADR δεν μπορούν να εφαρμοσθούν στην πράξη. Καθόσον οι δεξαμενές είναι «ονομαστικά κενές», η ποσότητα επικίνδυνων εμπορευμάτων που περιέχουν πραγματικά είναι εξ ορισμού εξαιρετικά μικρή.
      ΛΙΘΟΥΑΝΙΑ
      RO-SQ 20.1 (νέα)
      
      Θέμα: Έγκριση της RO-SQ 15.8.
      Παραπομπή στην εθνική νομοθεσία: Lietuvos Respublikos Vyriausybės 2000 m. kovo 23 d. nutarimas Nr. 337 «Dėl pavojingų krovinių vežimo kelių transportu Lietuvos Respublikoje» (ψήφισμα της κυβέρνησης αριθ. 337 σχετικά με τις οδικές μεταφορές επικίνδυνων εμπορευμάτων στη Δημοκρατία της Λιθουανίας, που εκδόθηκε στις 23 Μαρτίου 2000).
   
   
      ΠΑΡΑΡΤΗΜΑ II
      Παρεκκλίσεις των κρατών μελών για τοπικές μεταφορές που περιορίζονται στο έδαφός τους
      ΣΟΥΗΔΙΑ
      RO-LT 14.12 (νέα)
      
      Θέμα: Μεταφορά ΠΥΡΟΤΕΧΝΗΜΑΤΩΝ UN 0335.
      Παραπομπή στο παράρτημα της οδηγίας: Παράρτημα B τμήμα 7.2.4, V2 (1).
      Περιεχόμενο του παραρτήματος της οδηγίας: Διατάξεις για τη χρησιμοποίηση οχημάτων EX/II and EX/III.
      Παραπομπή στην εθνική νομοθεσία: Προσάρτημα S — Ειδικοί κανονισμοί για τις εγχώριες οδικές μεταφορές επικίνδυνων εμπορευμάτων, που έχουν εκδοθεί σύμφωνα με τον νόμο περί μεταφοράς επικίνδυνων εμπορευμάτων.
      Περιεχόμενο της εθνικής νομοθεσίας: Όταν μεταφέρονται ΠΥΡΟΤΕΧΝΗΜΑΤΑ UN 0335, η ειδική διάταξη V2 (1) στο 7.2.4 εφαρμόζεται μόνον για καθαρό εκρηκτικό περιεχόμενο άνω των 3 000 kg (4 000 kg με ρυμουλκούμενο), εφόσον τα πυροτεχνήματα έχουν ταξινομηθεί ως UN 0335 σύμφωνα με τον κανονικό πίνακα ταξινόμησης των πυροτεχνημάτων στο σημείο 2.1.3.5.5 της δέκατης τέταρτης αναθεωρημένης έκδοσης των συστάσεων των ΗΕ για τις μεταφορές επικίνδυνων εμπορευμάτων.
      Η εν λόγω ταξινόμηση γίνεται με τη συμφωνία της αρμόδιας αρχής. Η μονάδα μεταφοράς διενεργεί εξακρίβωση της ταξινόμησης.
      Σχόλια: Η μεταφορά πυροτεχνημάτων περιορίζεται χρονικά σε δύο σύντομες περιόδους του έτους, κατά το τέλος του έτους και κατά τον Απρίλιο/Μάιο. Η μεταφορά από τους αποστολείς στους τερματικούς σταθμούς μπορεί να πραγματοποιείται από τον σημερινό στόλο εγκεκριμένων οχημάτων ΕΧ, χωρίς σοβαρά προβλήματα. Η διανομή, όμως, των πυροτεχνημάτων από τους τερματικούς σταθμούς στα εμπορικά κέντρα και η επιστροφή του πλεονάσματος στους τερματικούς σταθμούς είναι περιορισμένη, λόγω της έλλειψης εγκεκριμένων οχημάτων ΕΧ. Οι μεταφορείς δεν ενδιαφέρονται να επενδύσουν σε τέτοιες εγκρίσεις, διότι δεν μπορούν να ανακτήσουν τα έξοδά τους. Λόγω του γεγονότος αυτού, διακυβεύεται η ύπαρξη των αποστολέων πυροτεχνημάτων, διότι δεν μπορούν να διοχετεύσουν τα προϊόντα τους στην αγορά.
      Όταν χρησιμοποιείται αυτή η παρέκκλιση, η ταξινόμηση των πυροτεχνημάτων πρέπει να έχει γίνει με βάση τον κανονικό κατάλογο στις συστάσεις των ΗΕ, ώστε να χρησιμοποιείται η όσο το δυνατόν πλέον πρόσφατη ταξινόμηση.
      Παρεμφερής τύπος εξαίρεσης προβλέπεται για ΠΥΡΟΤΕΧΝΗΜΑΤΑ UN 0336, που έχει συμπεριληφθεί στην ειδική διάταξη 651 τμήμα 3.3.1 της ADR 2005.
      ΛΙΘΟΥΑΝΙΑ
      RO-LT 20.1 (νέα)
      
      Θέμα: Έγκριση της RO-LT 4.1.
      Παραπομπή στην εθνική νομοθεσία: Lietuvos Respublikos Vyriausybės 2000 m. kovo 23 d. nutarimas Nr. 337 «Dėl pavojingų krovinių vežimo kelių transportu Lietuvos Respublikoje» (ψήφισμα της κυβέρνησης αριθ. 337 σχετικά με τις οδικές μεταφορές επικίνδυνων εμπορευμάτων στη Δημοκρατία της Λιθουανίας, που εκδόθηκε στις 23 Μαρτίου 2000).
      RO-LT 20.2 (νέα)
      
      Θέμα: Έγκριση της RO-LT 4.2.
      Παραπομπή στην εθνική νομοθεσία: Lietuvos Respublikos Vyriausybės 2000 m. kovo 23 d. nutarimas Nr. 337 «Dėl pavojingų krovinių vežimo kelių transportu Lietuvos Respublikoje» (ψήφισμα της κυβέρνησης αριθ. 337 σχετικά με τις οδικές μεταφορές επικίνδυνων εμπορευμάτων στη Δημοκρατία της Λιθουανίας, που εκδόθηκε στις 23 Μαρτίου 2000).